На основи члена 185. пасус 1, a у вязи зоз членом 28. пасус 5. точка 1. и пасус 6. Закона о основох системи образованя и воспитаня («Службени глашнїк РС», число 88/17, 27/18 – др. закон, 10/2019, 27/2018 – др. закон, 6/2020 129/2021 и 19/25), члена 15. и 16. пасус 2, члена 24. пасус 2. и члена 37. пасус 4. Покраїнскей скупштинскей одлуки о покраїнскей управи («Службени новини АП Войводини», число 37/14, 54/14 – др. одлука, 37/16, 29/17, 24/2019, 66/2020 и 38/2021), заменїца покраїнского секретара за образованє, предписаня, управу и национални меншини – национални заєднїци, на основи Ришеня покраїнского секретара за образованє, предписаня, управу и национални меншини – национални заєднїци, число: 001642201 2024 09427 002 001 000 001 04 007 од 10.6.2024. року, приноши:

**ПРАВИЛНЇК**

**О ВИМЕНКИ ПРАВИЛНЇКА О ШКОЛСКИМ КАЛЕНДАРЕ ЗА ОСНОВНИ ШКОЛИ ЗОЗ ШЕДЗИСКОМ НА ТЕРИТОРИЇ АВТОНОМНЕЙ ПОКРАЇНИ ВОЙВОДИНИ ЗА ШКОЛСКИ 2024/2025. РОК**

**Член 1.**

У Правилнїку о школским календаре за основни школи зоз шедзиском на териториї Автономней покраїни Войводини за школски 2024/2025. рок («Службени новини АП Войводини», число 27/2024, 37/2024) у члену 3. ше додава пасуси 4. и 5. хтори глаша:

 «Винїмково, друге полроче ше закончує по пияток, 6. юния 2025. року за школярох осмей класи, односно по пияток 20. юния 2025. року за школярох од першей по седму класу.

Час закончованя другого полроча зоз пасусу 4. того члена ше одноши лєм на гевти школи хтори пре застановку роботи нє реализовали образовно-воспитну роботу у подполносци и нє маю досц часу за надополньованє годзинох и оценьованє школярох.»

 **Член 2.**

У члену 4. ше додава пасус 2. хтори глаши:

«Винїмково, за школярох од першей по седму класу, лєтнї розпуст почина пондзелок, 23. юния 2025. року, а закончує ше на пияток, 29. авґуста 2025. року, у складзе зоз членом 3. пасус 4. и 5. Правилнїку.»

**Член 3.**

У члену 8. пасус 1. после слова: «роботи» ше кладзе запяту и додава слова: «а найпознєнше по стреду, 2. юлия 2025. року.»

**Член 4**.

У члену 7. пасус 1. слова: «на пондзелок, 16. юния 2025. року, на вовторок, 17. юния 2025. року и на стреду, 18. юния 2025. року» ше заменює зоз словами: «на пондзелок, 23. юния 2025. року, на вовторок, 24. юния 2025. року и на стреду, 25. юния 2025. року».

**Член 5**.

Таблїчкови приказ календара образовно-воспитней роботи штреднєй школи за школски 2024/2025. рок, состойна часц того правилнїка.

**Член 6.**

Тот правилнїк ступа на моц наступни дзень по обявйованю у «Службених новинох АП Войводини», а сходно члену 53. пасус 2. Закона о дeржавнeй управи («Службени глашнїк РС», число 79/05, 101/07, 95/10, 99/14, 47/18 и 30/10 – др. закон), будзе обявени и у «Службеним глашнїку РС».

Покраїнски секретарият за образованє, предписаня, управу и национални меншини –

национални заєднїци

Число: 001795959 2024 09427 001 001 000 001

У Новим Садзе, 8.5.2025. року.

 **П.О. ПОКРАЇНСКОГО СЕКРЕТАРА,**

 **ЗАМЕНЇЦА ПОКРАЇНСКОГО СЕКРЕТАРА,**

 **Сладяна Бурсач, с.р.**